b'\n_START_ARTICLE_\nKalot\n_START_PARAGRAPH_\nEn kalot er en slags t\xc3\xa6tsiddende hovedbekl\xc3\xa6dning, der kun d\xc3\xa6kker issen. Kalotter f\xc3\xa6stnes ofte med en h\xc3\xa5rn\xc3\xa5l eller lignende.\n_START_SECTION_\nReligi\xc3\xb8s brug\n_START_PARAGRAPH_\nDen nok mest kendte form for kalot er den kippa eller keppish, som b\xc3\xa6res af j\xc3\xb8diske m\xc3\xa6nd, men fx katolske gejstlige b\xc3\xa6rer traditionelt ogs\xc3\xa5 en kalot (kaldet pileus eller zucchetto).\n_START_SECTION_\nAndre betydninger\n_START_PARAGRAPH_\nKalot anvendes ogs\xc3\xa5 om isd\xc3\xa6kket p\xc3\xa5 jordens polaromr\xc3\xa5der, der omtales som Syd- og Nordkalotten. Ordet er oprindelig en diminutivform af det franske cale eller \xc3\xa9cale, som igen er l\xc3\xa5nt fra germansk. Ordet betyder n\xc3\xa6rmest "lille skal". Det tyske Kalotte og franske og engelske calotte bruges med lidt udvidet betydning sammenlignet med det danske ord.'